5.12.2022.
LV
Eiropas Savienības Oficiālais Vēstnesis
C 463/7
Pamatlietas puses Prasītāja: Rigall Arteria Management Sp. z o.o. sp. k.
Atbildētāja: Bank Handlowy w Warszawie S.A.
Rezolutīvā daļa Padomes Direktīvas 86/653/EEK (1986. gada 18. decembris) par dalībvalstu tiesību aktu koordinēšanu attiecībā uz pašnodarbinātiem tirdzniecības pārstāvjiem 7. panta 1. punkta b) apakšpunkts ir jāinterpretē tādējādi, ka: ar līgumu var atkāpties no tiesībām – kas ar šo tiesību normu piešķirtas pašnodarbinātajam tirdzniecības pārstāvim – saņemt komisijas naudu par pārstāvības līguma darbības laikā noslēgtu darījumu ar trešo personu, kuru šis pārstāvis par klientu tāda paša veida darījumiem piesaistījis iepriekš.
(1)
OV C 182, 10.5.2021.
Tiesas (ceturtā palāta) 2022. gada 13. oktobra spriedums (Administratīvā rajona tiesa, Administratīvā apgabaltiesa (Latvija) lūgumi sniegt prejudiciālu nolēmumu) – SIA “Baltijas Starptautiskā akadēmija” (C-164/21), SIA “Stockholm School of Economics in Riga” (C-318/21)/Latvijas Zinātnes padome (Apvienotās lietas C-164/21 un C-318/21) (1) (Lūgums sniegt prejudiciālu nolēmumu – Regula (ES) Nr. 651/2014 – 2. panta 83. punkts – Tieša un beznosacījumu atsauce uz Savienības tiesībām – Jautājumu pieņemamība – Atbalsts pētniecībai, attīstībai un inovācijai – Jēdziens “pētniecības un zināšanu izplatīšanas organizācija” – Augstākās izglītības iestāde, kas veic saimnieciskas darbības un darbības, kurām nav saimnieciska rakstura – Galvenā mērķa noteikšana) (2022/C 463/08) Tiesvedības valoda – latviešu Iesniedzējtiesas Administratīvā rajona tiesa, Administratīvā apgabaltiesa
Pamatlietas puses Prasītājas: SIA “Baltijas Starptautiskā akadēmija” (C-164/21), SIA “Stockholm School of Economics in Riga” (C-318/21) Atbildētāja: Latvijas Zinātnes padome
Rezolutīvā daļa 1) Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot [LESD] 107. un 108. pantu, 2. panta 83. punkts ir jāinterpretē tādējādi, ka: privāto tiesību subjektu, kurš veic vairākas darbības, tostarp pētniecību, bet lielāko ieņēmumu daļu gūst no tādām saimnieciskām darbībām kā izglītības pakalpojumu sniegšana par maksu, var uzskatīt par “pētniecības un zināšanu izplatīšanas organizāciju” šīs tiesību normas izpratnē ar nosacījumu, ka, ņemot vērā visus apstākļus, kuriem ir nozīme attiecīgajā lietā, var konstatēt, ka tā galvenais mērķis ir pilnīgi neatkarīgi veikt fundamentālos pētījumus, rūpnieciskos pētījumus vai eksperimentālo izstrādi, ko, iespējams, papildina šādu pētījumu rezultātu izplatīšanas darbības, mācību, publikāciju vai zināšanu pārneses veidā.
Šajā ziņā no šāda subjekta nevar prasīt, lai tas konkrētu proporciju no saviem ieņēmumiem gūtu no pētniecības un zināšanu izplatīšanas darbībām, kurām nav saimnieciska rakstura.